Iratzar

Iratzar 2012an sortutako euskal musika taldea da, trikiti doinuak ardatz dituen plaza talde edota erromeri talde bezala etiketatu daitekeena. Jardunean hasi zenetik etenik gabe Euskal Herriko txoko ugaritako jaiak girotzen dihardu taldeak, festa girorako aproposak diren abesti ezagunek osatzen dutelarik taldearen errepertorioa batik bat.

 Hastapenak 
Taldearen sorrerak 2011an desegindako Jotahanka erromeri taldearekin du lotura, bertan koinziditu bait zuten Mikel Atxega eta Leire Zumeta anoetarrek, desegite horren ondorio izan zelarik Iratzar sortzearen ideia. Taldea osatzeko garaian gaztetatik Leiren panderojole izandako Amaia Arzarengana jo zuten, Julen Goikoetxea eta Dani del Vallerekin batera eurek osatu zutelarik hasierako boskotea.

 2010 hamarkada osatu arteko urteetan taldekide aldaketak 
Lehenengo urteetan taldeak pixkanaka bere burua ezagutzera eman zuen, batez ere gipuzkoako hainbat herritako plazatara iritsiz. Hori izan zen batez ere lehendabiziko urteetako dinamika.

Taldekide aldaketak etorri ziren ondoren; 2014tik aurrera Julen Apezetxeak hartu zuen baterian Julen Goikoetxearen tokia, eta 2015ean Javi Etxarri pasa zen taldeko gitarjole izatera. Aurrerago, Edurne Orbegozok hartuko zuen abeslari-panderojole postua Amaia Arzaren ordez, eta Oskar Estangak Leire Zumetarena trikitiarekin.

Boskote honekin iritsi zen taldearen egonkortzea, eta baita hazkunde edo zabaltze fasearen hasiera. Orduan iritsiko zen baita pandemiaren geldialdia.

 Pandemia, geldialdia, eta ohiko emanaldien itzulera 
Hamarkada aldakerakin, ditxosozko COVID-19 pandemia iritsi zen esan bezala, eta berarekin derrigorrezko geldialdia. Taldeak ordea, ohiko dinamika apurtuta ikusi arren, geldi egon ordez lanerako baliatu zuen denbora, zenbait abestiren moldaketa lanei ekinez. Garai horretan landu eta moldatu zituzten “Kantari” izenez 2024an argitaratu zuten zuzeneko grabazioko abestiak. “Iratzar kantari” beraz taldearentzat formatu desberdin batean eskainitako emanaldi mota izan zen Covid-19 pandemia garaiko murrizketa eta mugak zirela eta, eta batez ere abesteko aproposak ziren abestiekin osatu zuten errepertorio hura. Bertan, jolasean jardun ziren abestiek iradokitzen zizkieten beste zenbait abesti ezagun gehiagori keinuak eginez, zenbait unetan pasarte zabalagoak garatu edota osatuz. Kontzertua zuzenean grabatu zen Anoetako Mikelasagasti auditorioan, 2023ko otsailaren 26an.

2022tik hona, erromeri plaza-talde festa formatu ohikora itzulita, Gipuzkoa, Nafarroa, Bizkaia eta Arabako txoko ugaritara iritsi da taldea, eta horretan dihardu gogo betez.